Matthaeus Tympius retorikai vonatkozású művei Magyarországon
Knapp Éva, tanulmány, Magyar Könyvszemle, 2017
Matthaeus Tympius [1566–1616] német katolikus teológus, retorikatanár és hitszónok műveinek [prédikáció-, exemplum- és loci communes gyűjtemény, retorikai kézikönyv, vitairat és morális-didaktikus mű] recepciója Magyarországon: művek a 17–18. századi magyarországi könyvtárakban, a mai magyarországi és magyar vonatkozású külföldi könyvtárakban; másodlagos recepció: művekre történt hivatkozások a Magyarországon közkézen forgó más kiadványokban. Magyar vonatkozások Tympius műveiben: rendszeresen hivatkozott a magyar történelem eseményeire, személyiségeire exemplum funkcióban.